मन का हो तो अच्छा, मन का ना हो तो ज्यादा अच्छा...हिंदी के मशहूर कवि हरिवंश राय बच्चन की यह पंक्तिया अगर वाकई में किसी के जीवन को चरितार्थ करती हैं, वो हैं भारत के 11 वें राष्ट्रपति डॉ एपीजे अब्दुल कलाम. कलाम साहब का ख्वाब भारतीय वायुसेना में फाइटर पायलट बनने का था. वायुसेना की परीक्षा में उन्हें मिलाकर कुल 25 उम्मीदवारों में से आठ का चयन होना था. वह उस परीक्षा में नौवीं पोजिशन पर रहे और उनका ख्वाब टूट गया.